
R E F E R A T
privind modificarea inventarului domeniului public al Municipiului Timişoara

            Având în vedere solicitarea Ministerului Apărării Naţionale - Direcţia Domenii şi Infrastructuri  de a radia poziţia nr.2979 din anexa la HG1016/2005 publicată în M.O.874bis/2005, privind terenul situat în Timişoara, str. Câmpina nr.10, înscris în CF 431043  (CF vechi 2810 Timişoara) cu nr. top. 2065/1 şi suprafaţa de 1436 mp, inclus în domeniul public al Municipiului Timişoara, aprobat prin H.C.L.145/2004, poziţia nr.3099, ulterior terenul fiind inclus şi în domeniul public al Statului Român, propunem abrogarea poziţiei nr.3099 din HCL145/2004 corespunzătoare poziţiei nr.2979 din Anexa 2 la HG1016/2005. 
            Imobilul  situat în str. Preyer nr.36, înscris în CF 436479 (CF vechi 8526) cu nr. top. 16614,  a fost inclus în domeniul public al Municipiului Timişoara, aprobat prin HCL474/2006 şi atestat prin HG849/2009, la data respectivă descrierea imobilului din CF 8526 fiind "casă şi curte " în suprafaţa de 657 mp pe o singură parcelă cu nr.top. 16614, la Foaia de Proprietate  fiind înscris Statul Român atât asupra casei, cât şi asupra terenului. Având în vedere contractele de vânzare-cumpărare ale apartamentelor din imobilul respectiv, propunem  modificarea poziţiei nr. 4595 din anexa la HCL474/2006, respectiv HG849/2009 la coloana nr.2 cu denumirea bunului : "teren intravilan".
	Imobilul "casă, curte şi grădină"  situat în str.Ioan Văsii nr.46, înscris în CF 423222 (CF vechi 4831) cu nr. top. 10512, 10513, a fost inclus în domeniul public al Municipiului Timişoara, aprobat prin HCL313/2005 şi atestat prin HG849/2009, iar în anul 2006 au fost întocmite contractele de vânzare-cumpărare ale apartamentelor din imobil. Propunem modificarea poziţiei nr.4289 din anexa la HCL313/2005, respectiv poziţia nr.4173 din anexa la HG849/2009 la coloana nr.2 cu denumirea bunului : "teren intravilan".

